Document ID: 31996R1050

ΚΑΝΟΝΙΣΜΟΣ (ΕΚ) αριθ. 1050/96 ΤΟΥ ΣΥΜΒΟΥΛΙΟΥ της 10ης Ιουνίου 1996 περί παρατάσεως της ισχύος του προσωρινού δασμού στις εισαγωγές μη συνεχών ινών από πολυεστέρες καταγωγής Λευκορωσίας
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1), και ιδίως το άρθρο 23,
τον κανονισμό (ΕΟΚ) αριθ. 2423/88 του Συμβουλίου, της 11ης Ιουλίου 1988, για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (2), και ιδίως το άρθρο 11,
την πρόταση της Επιτροπής,
Εκτιμώντας:
ότι ο κανονισμός (ΕΚ) αριθ. 394/96 (3) της Επιτροπής, επέβαλε προσωρινό δασμό αντιντάμπινγκ στις εισαγωγές μη συνεχών ινών από πολυεστέρες καταγωγής Λευκορωσίας 7
ότι, δεν έχει ακόμη ολοκληρωθεί η εξέταση των πραγματικών περιστατικών και η Επιτροπή ενημέρωσε τον ενδιαφερόμενο εξαγωγέα για την πρόθεσή της να προτείνει παράταση του προσωρινού δασμού για δύο ακόμη μήνες 7
ότι οι εξαγωγείς δεν προέβαλαν αντιρρήσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύς του προσωρινού δασμού αντιντάμπινγκ που επεβλήθη με τον κανονισμό (ΕΚ) αριθ. 394/96 της Επιτροπής στις εισαγωγές μη συνεχών ινών από πολυεστέρες καταγωγής Λευκορωσίας παρατείνεται για δύο ακόμη μήνες και λήγει στις 7 Σεπτεμβρίου 1996. Ο δασμός παύει αν, πριν την ημερομηνία αυτή, το Συμβούλιο θεσπίσει οριστικά μέτρα ή η διαδικασία περατωθεί σύμφωνα με το άρθρο 9 του κανονισμού (ΕΚ) αριθ. 384/96.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 10 Ιουνίου 1996.

Labels: 18
3
4
1